Ski-VM 1997 i Trondheim ble et høydepunkt for gruppa. Gammel-Snaustrinda hadde fått i oppdrag å spille på Hotel Prinsen, Restaurant Pinocchio og Kieglekroa flere kvelder under mesterskapet, og også i et av VIP-teltene i Granåsen. Under et av disse oppdragene kom det en forespørsel fra NRK om det kunne være aktuelt å kompe Ole Ellefsæter og hans sang «Alle kluter til» fra OL i Grenoble 1968. JA! Det var interessant, og Gammel-Snaustrinda startet derfor NRKs 5-milssending på Ski-VM 1997 sin siste dag.